CELEX: C2007/082/108
Language: el
Date: 2007-04-14 00:00:00
Title: Υπόθεση T-55/07: Προσφυγή της 23ης Φεβρουαρίου 2007 — Κάτω Χώρες κατά Επιτροπής

14.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/52
            
         Προσφυγή της 23ης Φεβρουαρίου 2007 — Κάτω Χώρες κατά Επιτροπής
   (Υπόθεση T-55/07)
   (2007/C 82/108)
   Γλώσσα διαδικασίας: η ολλανδική
   Διάδικοι
   
      Προσφεύγον: Βασίλειο των Κάτω Χωρών (εκπρόσωποι: H.G. Sevenster και D.J.M. de Grave)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   
               —
            
            
               να ακυρωθεί μερικώς η απόφαση της Επιτροπής της 14ης Δεκεμβρίου 2006 περί αποκλεισμού από την κοινοτική χρηματοδότηση ορισμένων δαπανών τις οποίες πραγματοποίησαν τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα «Εγγυήσεων», στο μέτρο που η απόφαση αυτή αφορά τις Κάτω Χώρες και, ειδικότερα, τις δημοσιονομικές διορθώσεις που εφαρμόστηκαν όσον αφορά τις μη επιλέξιμες δαπάνες που επιστράφηκαν στο πλαίσιο του τμήματος «Εγγυήσεων »του (ΕΓΤΠΕ) για το έτος 2002, ύψους 5,67 εκατομμυρίων ευρώ, και
            
         
               —
            
            
               να καταδικαστεί η Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Οι Κάτω Χώρες επικαλούνται, καταρχάς, προς στήριξη της προσφυγής τους, παράβαση του άρθρου 4 του κανονισμού 2603/1999 (1), στο μέτρο που η έννοια των «πολυετών δαπανών» που χρησιμοποιείται στο άρθρο αυτό αποτέλεσε αντικείμενο εσφαλμένης ερμηνείας και εφαρμογής.
   Δεύτερον, το προσφεύγον επικαλείται παράβαση του άρθρου 44, παράγραφος 2, του κανονισμού 1257/1999 (2), καθώς και παραβίαση της αρχής της δικαιολογημένης εμπιστοσύνης, στο μέτρο που του επιβλήθηκε υποχρέωση δημοσιονομικής διορθώσεως για ολόκληρο το επίμαχο στη διαδικασία που ακολούθησαν οι ολλανδικές αρχές ποσό, ενώ η Επιτροπή είχε σε προγενέστερο στάδιο εγκρίνει τη δήλωση του τμήματος «Εγγυήσεων »στο πλαίσιο της διαδικασίας εγκρίσεως του ολλανδικού εγγράφου για τον προγραμματισμό της γεωργικής αναπτύξεως για την περίοδο 2000-2006.
   Επικουρικώς, το προσφεύγον επικαλείται παράβαση του άρθρου 7, παράγραφος 4, του κανονισμού 1258/1999 (3) και του άρθρου 5, παράγραφος 2, στοιχείο γ', του κανονισμού 729/70 (4), στο μέτρο που οι διατάξεις αυτές εφαρμόστηκαν εσφαλμένα από την προσβαλλόμενη απόφαση, δεδομένου ότι η διαδικασία την οποία ακολούθησαν οι ολλανδικές αρχές δεν προκάλεσε χρηματική ζημία στην Κοινότητα.
   Όλως επικουρικώς, το προσφεύγον προσάπτει στην Επιτροπή παραβίαση της αρχής της αναλογικότητας, στο μέτρο που επιβλήθηκε υποχρέωση διορθώσεως για ολόκληρο το οικείο ποσό, ενώ — πράγμα που δεν αμφισβητείται — αυτή η χρηματοδότηση του ΕΓΤΠΕ ανακατανεμήθηκε ορθώς από τις ολλανδικές αρχές, καθόσον η εφαρμοσθείσα από τις αρχές αυτές διαδικασία δεν προκάλεσε χρηματική ζημία στην Κοινότητα.
   Τέλος, το προσφεύγον προσάπτει στην Επιτροπή παράβαση της υποχρεώσεως αιτιολογήσεως των αποφάσεων, στο μέτρο που, χωρίς αιτιολογία και αντιθέτως προς τις διαπιστώσεις του οργάνου συνδιαλλαγής, επέβαλε υποχρέωση διορθώσεως για ολόκληρο το οικείο ποσό, ενώ — πράγμα που δεν αμφισβητείται — αυτή η χρηματοδότηση του ΕΓΤΠΕ ανακατανεμήθηκε ορθώς από τις ολλανδικές αρχές, καθόσον η εφαρμοσθείσα από τις αρχές αυτές διαδικασία δεν προκάλεσε χρηματική ζημία στην Κοινότητα.
   
      (1)  Κανονισμός (ΕΚ) 2603/1999 της Επιτροπής, της 9ης Δεκεμβρίου 1999, για τη θέσπιση μεταβατικών κανόνων όσον αφορά τη στήριξη της αγροτικής ανάπτυξης που προβλέπεται από τον κανονισμό (ΕΚ) 1257/1999 του Συμβουλίου (ΕΕ L 316, σ. 26).
   
      (2)  Κανονισμός (ΕΚ) 1257/1999 του Συμβουλίου της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών (ΕΕ L 160, σ. 80).
   
      (3)  Κανονισμός (ΕΚ) 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής (ΕΕ L 160, σ. 103).
   
      (4)  Κανονισμός (ΕΟΚ) 729/70 του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής (ΕΕ L 94, σ. 13).